کرینک (میکانزم)

کرینک ایک بازو نما آلہ ہوتا ہے جو کسی گھومتے ہوئے شافٹ (Shaft) سے عموداً (Right angle) منسلک ہوتا ہے اور جس کے ذریعے شافٹ کو گردش میں لایا جاتا ہے یا اس سے گردش حاصل کی جاتی ہے۔ جب کرینک کو کسی کنیکٹنگ راڈ (Connecting rod) کے ساتھ جوڑا جائے تو یہ دائروی حرکت (Circular motion) کو رفت و برگشتی حرکت (Reciprocating motion) میں یا اس کے برعکس تبدیل کرنے کے لیے استعمال کیا جا سکتا ہے۔
یہ بازو یا تو شافٹ کا مڑا ہوا حصہ ہوتا ہے یا اس کے ساتھ جڑا ہوا علاحدہ بازو یا چکناکی (Disk) ہو سکتا ہے۔ کرینک کے آخری سرے پر ایک قبضے (Pivot) کے ذریعے ایک سلاخ منسلک ہوتی ہے، جسے عموماً کنیکٹنگ راڈ (Conrod) کہا جاتا ہے۔

یہ اصطلاح عموماً ایسے دستی کرینک کے لیے بھی استعمال کی جاتی ہے جو انسانی طاقت سے کسی محور (Axle) کو گھمانے کے لیے استعمال ہو، جیسے سائیکل کے کرینک سیٹ یا بریس انڈ بِٹ ڈِرل میں۔ اس صورت میں انسان کا بازو یا ٹانگ کنیکٹنگ راڈ کا کام کرتا ہے، جو کرینک پر رفت و برگشتی دباؤ ڈالتی ہے۔ عام طور پر بازو کے دوسرے سرے پر ایک چھڑی عموداً لگی ہوتی ہے، جس پر آزادانہ گھومنے والا ہینڈل یا پیڈل نصب ہوتا ہے۔
 حوالہ جات 

زمرہ:میکانیات
زمرہ:جرمن ایجادات
زمرہ:اطالوی ایجادات
زمرہ:ترک ایجادات
زمرہ:چینی ایجادات
زمرہ:مکینیکل مہندسی
زمرہ:قفل سازی
زمرہ:اوزار
زمرہ:برطانوی ایجادات